**Prihláška na vysokú školu**

* uchádzač sa prihlasuje na vysokoškolské štúdium 1. stupňa a 1. a 2. stupňa spojeného do jedného celku vyplnením prihlášky a jej odoslaním [do stanoveného termínu](https://www.cvtisr.sk/skolstvo/vysoke-skoly/prijimacky-na-vysoke-skoly/ako-na-vysoku-skolu.html?page_id=9247#wSoTPPr) na príslušnú fakultu alebo na bezfakultnú vysokú školu (ďalej len „fakulta“)

Prihlášku je možné podať:

  •  v elektronickej forme webové adresy [fakúlt](https://www.cvtisr.sk/buxus/docs/PKvs/Fakulty/zwv53.pdf) a [škôl](https://www.cvtisr.sk/buxus/docs/PKvs/Skoly/zwv712.pdf)

  •  v písomnej forme [formulár](http://www.minedu.sk/data/att/14198.docx) platný od 02.2019,   [zdroj :](https://www.minedu.sk/prihlaska-na-vysokoskolske-studium-bakalarske-prvy-stupen-alebo-spojene-prvy-a-druhy-stupen-v-jednom-celku/)  MŠVVaŠSR

 , [kódy stredných škôl](https://www.cvtisr.sk/buxus/docs/PKvs/Skoly/ss/css01.pdf) do prihlášky pre aktuálnych maturantov 2021

**Elektronická prihláška**

* (ďalej len „e-prihláška“) sa podáva prostredníctvom webovej stránky danej fakulty. E-prihláška je plnohodnotná prihláška na štúdium rovnako ako prihláška v papierovej forme.
* nevyhnutnou podmienkou pre úspešne podanie e-prihlášky na danej fakulte je tlač a následné odoslanie (najneskôr do stanoveného termínu na podávanie prihlášok) vytlačenej e-prihlášky. Poplatok za podanie elektronicko-papierovej oproti klasickej papierovej prihláške je nižší o 2 až 25 €.

*Fakulty poskytujú uchádzačom online návody na vyplnenie e-prihlášky, príručky, animované tutoriály (testovacie verzie) vo svojich informačných systémoch (AIS, UIS, AiS2, MAIS). Pri elektronickom podaní sa uchádzač zaregistruje, vyplní, potvrdí a vytlačí e-prihlášku. Vytlačenú a podpísanú prihlášku spolu s fakultou požadovanými prílohami a dokladom o zaplatení poplatku za prijímacie konanie odošle na adresu fakulty.
Cez rozhranie e-prihlášky uchádzač môže sledovať stav podanej prihlášky (elektronickej alebo papierovej) od zaevidovania, cez spárovanie podanej e-prihlášky s doručenou papierovou prihláškou a s poplatkom za prijímacie konanie, rozhodnutie prijímacej komisie a využívať aj ďalšie funkcie. Pre prijatých uchádzačov je e-prihláška následne spojená s odoslaním* ***elektronickej návratky****. V zásade sa jedná o elektronické potvrdenie akceptácie prijatia na vysokú školu (*[*záujmu študovať*](https://www.cvtisr.sk/skolstvo/vysoke-skoly/prijimacky-na-vysoke-skoly/ako-na-vysoku-skolu.html?page_id=9247#wZapisAN)*), zaslanie údajov pre zhotovenie študentského preukazu PIK (Personálna identifikačná karta) a / alebo* [*ISIC (Medzinárodný študentský identifikačný preukaz*](http://www.isic.sk)*, International Student Identity Card), evidenciu poplatkov ku zápisu, objednanie učebníc z ponuky fakulty alebo vysokej školy.
PIK je medzinárodný multifunkčný preukaz povinný v zmysle §67*[*zák. 131/2002 Z.z.*](https://www.cvtisr.sk/buxus/docs/PKvs/z131_2002.pdf)*. Dňom zápisu vzniká študentovi zákonná povinnosť tento preukaz vlastniť. PIK slúži ako jediný preukaz zliav ŽSSK, SAD, MHD, ako knižničný preukaz viacerých knižníc, ako elektronický kľúč do budov, ako ubytovací a stravovací preukaz, pas AIS nutný ihneď po zápise na tvorbu rozvrhu, preukaz zliav ISIC, elektronická peňaženka (Fax&Copy, Ticketportal…) a podobne.*

**Papierová prihláška** sa podáva listovou zásielkou alebo osobným doručením na adresu fakulty. Formulár sa dá kúpiť v obchodoch  s tlačivami (napr. ŠEVT), vo vybraných  papiernictvách, prípadne sa dá stiahnuť z tejto alebo fakultnej webovej stránky.